# Begrebsordbog

| **Begreb** | **Forklaring** |
| --- | --- |
| Administration | En måde hvorpå et lægemiddel tilføres/indtages af medicinbrugeren. |
| Administrationsvej | Betegner den vej lægemiddelstoffet tilføres kroppen. |
| Compliance | Medicinefterlevelse af medicinbrugeren. Høj compliance betyder, at medicinbrugeren administrerer sin medicin som foreskrevet. |
| Danne fløde | Når den uklare disperse fase af en emulsion ses i toppen. |
| Disperse fase | Fasen af dråber eller partikler som er fint fordelt i dispersionsmediet i en dispersion. |
| Dispersion | Et fysisk system bestående af to eller flere ikke blandbare faser. |
| Dispersionsmediet | Den ydre sammenhængende fase i en dispersion. |
| Emulgator | Et molekyle som består af en hydrofil del og en lipofil del. En emulgator lejrer sig i grænsefladen mellem to ikke blandbare væsker ved at nedsætte grænsefladespænding mellem de to ikke blandbare væsker (eller gasser) – herved lettes dannelsen af den disperse fase og opretholdelse af den disperse fase i længere tid i en emulsion. |
| Emulgering | Processen hvorved en emulsion fremstilles. |
| Emulsion | En dispersion bestående af mindst to flydende eller halvfaste faser, som er uopløselige i hinanden. Den ene fase (=dispers fase) er fint fordelt som dråber i den anden fase (=dispersionsmediet). |
| Grænsefladeaktive stoffer | Se emulgator. |
| Grænsefladespænding | Grænsefladespænding (overfladespænding) er et fænomen mellem grænsefladen af to ikke blandbare væsker (eller væske og gas (luft)), som skyldes en forskel i tiltrækningskræfterne af molekylerne i væskerne (eller væske og luft). |
| Heterogen | En sammensætning af uensartede elementer. |
| Hjælpestoffer | Stoffer i et lægemiddel som ikke er det virksomme lægemiddelstof. |
| Homogen | En sammensætning af ensartede elementer. |
| Hydrofil | Vandelskende. |
| Indikation | Årsag eller betingelse for behandling med et lægemiddel. |
| Koalescens | Samling af mindre dråber til større dråber. |
| Lipofil | Fedtelskende. |
| Lægemiddel | Et lægemiddel består af et eller flere hjælpestoffer og et eller flere virksomme lægemiddelstoffer, der bl.a. forebygger eller behandler en sygdom hos mennesker og dyr. |
| Lægemiddelform | Den fysiske form som lægemidlet fremstilles i, fx en tablet eller en creme. |
| Lægemiddelformulering | Sammensætning af hjælpestof(fer) og virksom(me) lægemiddelstof(fer). I dette undervisningsmateriale kaldes lægemiddelformulering for ’sammensætning af stoffer’. |
| Lægemiddelstof | Et stof i et lægemiddel som udøver virkning for medicinbrugeren mhp. at forebygge eller behandle sygdomme; genoprette, ændre eller påvirke fysiologiske funktioner eller at stille en medicinsk diagnose. |
| Opløsning | En væske bestående af én fase hvori alle molekyler findes opløst på molekylær eller ionisk form. |
| Oralt | Gennem munden og synkes. |
| Sedimentere | En proces hvorved dråber eller partikler falder til bunds med tiden. |
| Suppositorier | Faste doserede lægemidler beregnet til indføring i endetarmen. I daglig tale også kaldet stikpiller. |
| Suspension | En dispersion hvor den disperse fase er fast partikler fint fordelt i et flydende/halvfast dispersionsmedie, hvori partiklerne har ingen/meget lav opløselighed. |
| Sætte fod | Når den uklare disperse fase af en emulsion ses i bunden. |
| Terapeutisk effekt | Den virksomme effekt af et lægemiddel uden at være toksisk. |
| Viskositet | Beskriver en væskes flydeegenskab, dvs. et mål for indre friktions- og bindingsegenskaber mellem væskens molekyler. Fx har vand lavere viskositet end olie, og olie har lavere viskositet end honning. |
| % v/v | % volumen/volumen. Et udtryk for koncentration, der angiver hvor mange ml stof befinder sig i 100 ml opløsningsmiddel. 1% v/v er lig med 1 ml/100ml. |
| % w/v | % masse/volumen (weight/volume). Et udtryk for koncentration, der angiver hvor mange gram opløst stof befinder sig i 100 ml opløsningsmiddel. 1% w/v er lig med 1 g/100ml. |